เราชนะไม่ได้เงินสด ไม่เห็นใช้ยากเลย
ยอมรับเราชนะไม่แจกเงินสดเป็นปัญหา แต่ก็ไม่เห็นใช้ยาก แค่ไปใช้ตามสิทธิและหน้าที่ตามที่รัฐตีกรอบไว้
21 ก.พ. 2564

นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน กล่าวหลังการอภิปรายไม่ไว้วางใจรัฐบาล เพื่อชี้แจงเรื่องการจ่ายเงินเยียวโครงการเราชนะ ซึ่งเป็นการแจกวงเงินเดือนละ 3,500 บาท เป็นเวลา 2 เดือน ในเดือนก.พ.และ มี.ค. นี้ ว่า เป็นมาตรการที่ดูแลประชาชนที่ได้รับผลกระทบจากโควิด-19 แลเป็นการดูแลซึ่งกันและกันด้วย ไม่ได้เป็นการให้เงินไปและไปใช้จ่ายอย่างไม่มีระบบ
นายสุพัฒนพงษ์ กล่าวว่า โครงการเราชนะที่ดำเนินการอยู่ในขณะนี้ ดูเหมือนมีข้อจำกัดอยู่บ้าง แต่มันเป็นเหมือนสิทธิและหน้าที่ ที่ได้ไปจากประโยชน์ที่รัฐให้ ทุกคนมีหน้าที่ ซึ่งเป็นหน้าที่ไม่ยากเลย หน้าที่ก็คือไปช่วยกันใช้ในกรอบที่รัฐบาลได้วางไว้
"การใช้วงเงินเราชนะไม่ได้อยาก เป็นกรอบที่รัฐบาลวางไว้ ที่เป็นการช่วยเหลือคนอ่อนแอ คนตัวเล็กเปราะบางได้รับผลกระทบจากโควิด-19 เป็นแนวคิดที่รัฐบาลออกแบบไว้ และเราก็จะได้เห็นเศรษฐกิจหมุนหลายๆ รอบ หลายๆ รอบ และเป็นการช่ายประชาชนและประเทศให้มีการดำรงชีวิตที่มีความอยู่สบาย" นายสุพัฒนพงษ์ กล่าว